Diari Oficial de la Generalitat Valenciana


Sumari del DOGV 9961, del 21-10-2024 (2024/10394)

RESOLUCIÓ de 14 d’octubre de 2024, per la qual s’aprova la convocatòria d’ajudes, en règim de concurrència no competitiva, dirigides a finançar en 2024 projectes d’eficiència energètica i economia circular en empreses turístiques, en el marc del Pla de recuperació, transformació i resiliència, i se n’establixen les bases reguladores.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10550

CVE
:   WFNY-W-3676-94165

Data del document
:   14-10-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * economia circular
    * turisme

*Antecedents de fet*

El 21 de juliol de 2020, el Consell Europeu va aprovar la creació del programa «NextGenerationEU» com a instrument d’estímul econòmic en resposta a la crisi causada pel coronavirus. Posteriorment, el 10 de novembre de 2020, el Parlament Europeu i el Consell van aconseguir l’acord sobre el paquet de mesures per a implementar, que inclou els fons NextGenerationEU i el Marc financer plurianual 2021-2027, per a establir el Mecanisme europeu de recuperació i resiliència per a fer costat als estats membres mitjançant transferències directes i préstecs, amb l’objectiu d’incrementar les inversions públiques i escometre reformes per a mitigar els devastadors danys produïts per la Covid-19.

El Reglament (UE) núm. 2021/241, del Parlament Europeu i del Consell, de 12 de febrer de 2021, pel qual s’establix el Mecanisme de recuperació i resiliència, disposa que els estats membres han d’elaborar plans nacionals de recuperació i resiliència per a acollir-se a este mecanisme i aconseguir els objectius establits.

Mitjançant la Resolució, de 29 d’abril de 2021, de la Subsecretaria del Ministeri d’Assumptes Econòmics i Transformació Digital, es dona publicitat a l’Acord del Consell de Ministres, de 27 d’abril de 2021, pel qual s’aprova el Pla de Recuperació, Transformació i Resiliència, que definix les estratègies que s’han de seguir en el desenrotllament dels fons europeus de recuperació. Este pla definix les estratègies per al desenrotllament dels fons europeus de recuperació, complint amb els sis pilars establits pel Reglament de la UE, i s’articula entorn de quatre eixos principals: transició ecològica, transformació digital, cohesió social i territorial i igualtat de gènere. Estos eixos es desenrotllen a través de deu polítiques palanca, que integren 30 components, que contribuïxen a aconseguir els objectius generals del pla.

La Resolució, del 5 de gener de 2024, de la Secretaria d’Estat de Turisme (BOE 20, 23.01.2024), va publicar l’Acord de la Conferència Sectorial de Turisme, de 29 de desembre de 2023, que amplia el repartiment territorial de crèdit a càrrec del pressupost de 2023, destinat a la línia de finançament per a projectes d’eficiència energètica i economia circular d’empreses turístiques del Pla de recuperació, transformació i resiliència.

Este acord es troba dins del marc de l’Instrument Europeu de Recuperació NextGenerationEU, tenint en compte el PRTR inversions en el seu component 14 «Pla de modernització i competitivitat del sector turístic», per import de 220 milions d’euros, dirigits a finançar projectes d’eficiència energètica i economia circular en empreses turístiques (mesura C14.I4, línia d’actuació 2), al mateix temps que contribuïx a la consecució de l’Objectiu CID 227.

Este objectiu preveu que, «entre les mesures específiques per a reduir el consum d’energia, cal citar la instal·lació de sensors per a monitorar i optimitzar este consum, el foment de l’ús de sistemes de gestió energètica (com el sistema de certificació segons l’ISO 500001), la utilització de materials que afavorisquen l’aïllament tèrmic, l’ús de tecnologies més eficients en matèria energètica i el recurs a elements exteriors, com ara ombres o jardins (…)». D’acord amb això i dins de l’objectiu general de reduir la pressió del turisme sobre el territori i el medi ambient, la mesura proposada busca incrementar la competitivitat de les empreses turístiques mitjançant la incorporació d’elevats estàndards en matèria d’eficiència energètica i economia circular, per a reduir així la seua petjada de carboni i els costos energètics.

A escala nacional, els fons per a finançar esta línia d’ajudes en el període 2021-2023 ascendixen a 220 milions d’euros a càrrec del PRTR. D’esta suma, 170 milions d’euros corresponen a l’exercici 2022 segons la Llei 22/2021, de 28 de desembre, de pressupostos generals de l’Estat per a eixe any. A més, la Llei 31/2022, de 23 de desembre, de pressupostos generals de l’Estat per a l’any 2023, preveu dos partides pressupostàries diferenciades per a esta línia d’inversió: 7 milions d’euros per a «Paradors de turisme d’Espanya» (Paradors de Turisme, SME, SA) i 119,6 milions destinats a «Comunitats autònomes» per a finançar projectes d’economia circular en empreses.

L’esmentat Acord de 29 de desembre de 2023, en la base primera, establix que «té per objecte ampliar el repartiment territorial de crèdit, previst en l’Acord de la Conferència Sectorial de Turisme, de 29 de març de 2022», i que «els recursos de la transferència de 2022 que no hagen sigut compromesos o que, segons el parer de la comunitat convocant, per raó del nombre de sol·licituds rebudes, no seran compromesos, podran ser destinats al finançament de les activitats compreses en el present acord».

La Comunitat Valenciana disposa d’un romanent de fons no compromesos a càrrec de la convocatòria anterior d’10.377.806,83 d’euros, que s’acumulen 9.751.603,00 d’euros corresponents a l’assignació financera de l’Acord de 29 de desembre de 2023, que sumen un total de 62.372.859,83 d’euros.

La Generalitat té la competència exclusiva en matèria de turisme, segons el que s’establix en l’article 49.1.12.a) de l’Estatut d’Autonomia de la Comunitat Valenciana. Esta competència s’atribuïx a la Conselleria d’Innovació, Indústria, Comerç i Turisme, conforme a l’article 10 del Decret 17/2024, de 12 de juliol, del President de la Generalitat, pel qual es determinen el nombre i la denominació de les conselleries i les seues atribucions.

L’article 4 del Decret llei 6/2021, d’1 d’abril, del Consell, de mesures urgents en matèria economicoadministrativa per a l’execució d’actuacions finançades per instruments europeus per a donar suport a la recuperació de la crisi causada per la Covid-19, modifica l’article 160.2.b de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions. Esta modificació determina que les persones titulars de les conselleries, tant en l’àmbit dels seus departaments com en el dels organismes públics vinculats o dependents, són els òrgans competents per a l’aprovació mitjançant orde de les bases reguladores de la concessió de subvencions, que no tindran la consideració de disposicions de caràcter general.

Així mateix, esta resolució es tramita en compliment de l’obligació establida en la base sexta del mencionat acord de conferència sectorial, que indica que les comunitats autònomes són responsables d’elaborar les bases reguladores per a la concessió de subvencions, conforme als criteris, els requisits i les obligacions disposats en este acord i en la normativa europea en matèria d’ajudes d’Estat.

Amb tot, les bases reguladores aprovades mitjançant esta resolució pretenen establir el marc jurídic necessari per a la concessió d’ajudes destinades a finançar projectes d’eficiència energètica i economia circular en empreses del sector turístic la Comunitat Valenciana, a fi d’afavorir la reducció del consum d’energia final i de les emissions de diòxid de carboni, mitjançant l’estalvi energètic, la millora de l’eficiència energètica i l’aprofitament de les energies renovables, segons el que establix l’article 7 de la Directiva 2012/27/UE, de 25 d’octubre de 2012, revisada per la Directiva 2018/2002.

*Fonaments de dret*

Primer. El Reglament (UE) 2021/241, del Parlament Europeu i del Consell, de 12 de febrer de 2021, pel qual s’establix el Mecanisme de recuperació i resiliència (d’ara en avant, MRR), la Decisió d’Execució del Consell (Council Implementing Decision – CID), de 16 de juny de 2021, el document de disposicions operatives del PRTR (OA), així com el Reglament (UE, EURATOM) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió.

Segon. Reglament (UE) núm. 2831/2023 de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes *de minimis*  i a la publicació en el *Diari Oficial de la Unió Europea*  (DOUE L de 15.12.2023).

Tercer. Reglament (UE) núm. 651/2014 de la Comissió, de 17 de juny de 2014 pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L 187 de 26.6.2014); modificat pel Reglament (UE) 2017/1084 de la Comissió de 14 de juny de 2017, pel qual es modifica el Reglament (UE) núm. 651/2014, quant a infraestructures portuàries i aeroportuàries, els llindars de notificació per a les ajudes a la cultura i a la conservació del patrimoni i per a les ajudes a infraestructures esportives i recreatives multifuncionals, així com els règims d'ajudes de funcionament de finalitat regional, i pel qual es modifica el Reglament (UE) núm. 702/2014, quant al càlcul dels costos subvencionables (DOUE L 156 de 20.6.2017); així mateix, pel Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013 quant a la seua pròrroga i el Reglament (UE) núm. 2021/1237 de la Comissió, de 23 de juliol de 2021, pel qual es modifica el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DOUE L 270 de 29.07.2021); i també pel Reglament (UE) 2023/1315 de la Comissió de 23 de juny de 2023 pel qual es modifiquen el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, i el Reglament (UE) 2022/2473, pel qual es declaren determinades categories d'ajuda a les empreses dedicades a la producció, transformació i comercialització de productes de la pesca i de l'aqüicultura compatibles amb el mercat interior en aplicació dels articles 107 i 108 del Tractat (DOUE L 167 de 30.6.2023).

Quart. La Directiva (UE) 2017/1371, del Parlament Europeu i del Consell, de 5 de juliol de 2017, sobre la lluita contra el frau que afecta els interessos financers de la Unió a través del dret penal, així com el Reglament (UE, EURATOM) 883/2013, del Parlament Europeu i del Consell, d’11 de setembre de 2013, relatiu a les investigacions efectuades per l’Oficina Europea de Lluita contra el Frau (OLAF).

Quint. El Pla de recuperació, transformació i resiliència (PRTR), aprovat pel Consell el 13 de juliol de 2021.

Sext. El Reial decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del PRTR.

Sèptim. El Decret llei 6/2021, d’1 d’abril, del Consell, de mesures urgents en matèria de gestió economicoadministrativa per a l’execució d’actuacions finançades per instruments europeus per a donar suport a la recuperació de la crisi conseqüència de la Covid-19.

Octau. L’Orde HFP/1030/2021, de 29 de setembre, per la qual es configura el sistema de gestió del PRTR; l’Orde HFP/1031/2021, de 29 de setembre, per la qual s’establix el procediment i format de la informació per a proporcionar per les entitats del sector públic estatal, autonòmic i local per al seguiment del compliment de les fites i els objectius i d’execució pressupostària i comptable de les mesures dels components del PRTR.

Nové. L’Orde HFP/55/2023, de 24 de gener, relativa a l’anàlisi sistemàtica del risc de conflicte d’interés en els procediments que executen el Pla de recuperació, transformació i resiliència.

Dècim. La Llei 47/2003, de 26 de novembre, general pressupostària; la Llei 22/2021, de 28 de desembre, de pressupostos generals de l’Estat per a l’any 2022; la Llei 21/2022, de 23 de desembre, de pressupostos generals de l’Estat per a l’any 2023, així com la Llei 8/2021, de 30 de desembre, de pressupostos generals de la Generalitat Valenciana per a l’exercici 2022.

Onzé. La Llei 40/2015, d’1 d’octubre, de règim jurídic del sector públic, i la Llei 39/2015, d’1 d’octubre, del procediment administratiu comú de les administracions públiques.

Dotzé. La Llei 9/2017, de 8 de novembre, de contractes del sector públic.

Tretzé. La Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s’aprova el Reglament de la Llei 38/2003, així com la Llei 1/2015, de 6 de febrer, de la Generalitat Valenciana, d’hisenda pública, del sector públic instrumental i de subvencions.

Catorzé. El Reial decret 91/2019, d’1 de març, pel qual es regula la composició i el funcionament del Consell Assessor de Prevenció i Lluita contra el Frau als interessos financers de la Unió Europea (BOE 19 març de 2019); la Comunicació de la Comissió Europea «Guia tècnica sobre l’aplicació del principi de “no causar un perjuí significatiu”», en virtut del Reglament relatiu a l’MRR (2021/C 58/01); la Guia per a incorporar la perspectiva de gènere en les actuacions finançades en el marc del PRTR, i la Instrucció, de 23 de desembre de 2021, de la Junta Consultiva de Contractació Pública de l’Estat, sobre aspectes per a incorporar als expedients i els plecs rectors de contractes que s’hagen de finançar amb fons procedents del PRTR.

Quinzé. El Pla de mesures antifrau de Turisme Comunitat Valenciana en l’execució d’actuacions finançades pels fons de l’MRR, actualitzat i publicat el 20 de juny de 2024 en la web institucional de TCV, disponible en l’enllaç web:

<https://www.turisme.gva.es/turisme/es/files/pdf/2024_PMA.pdf>

Setzé. La Resolució 1/2022, de 12 d’abril, de la Secretaria General de Fons Europeus, per la qual s’establixen instruccions a fi d’aclarir la condició d’entitat executora, la designació d’òrgans responsables de mesures i òrgans gestors de projectes i subprojectes, en el marc del sistema de gestió del PRTR.

Desseté. La Resolució de la consellera d'Innovació, Indústria, Comerç i Turisme, de 25 de maig de 2024, per la qual s'assigna formalment a Turisme Comunitat Valenciana la realització d'accions previstes en el PRTR i se li comuniquen els requisits que haurà de complir com a entitat instrumental.

Dihuité. Resolució, de 31 de març de 2022, de la Secretaria d’Estat de Turisme, per la qual es publica l’Acord de la Conferència Sectorial de Turisme, de 29 de març de 2022, sobre repartiment territorial de crèdit corresponent al pressupost de 2022, de la línia de finançament per a projectes d’eficiència energètica i economia circular d’empreses turístiques, del Pla de recuperació, transformació i resiliència (BOE 7 abril de 2022).

Denové. Resolució, de 5 de gener de 2024, de la Secretaria d’Estat de Turisme, per la qual es publica l’Acord de la Conferència Sectorial de Turisme, de 29 de desembre de 2023, pel qual s’amplia el repartiment territorial de crèdit, a càrrec del pressupost de 2023, previst en l’Acord de la Conferència Sectorial de Turisme, de 29 de març de 2022; destinat a la línia de finançament per a projectes d’eficiència energètica i economia circular d’empreses turístiques, per un import total de 119,6 milions d’euros, en el marc del component 14, inversió 4, submesura 2 del Pla de recuperació, transformació i resiliència (BOE 23 gener de 2024).

Vinté. Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.

Vint-i-uné. L’article 12 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, precepte en què s’establix que Turisme Comunitat Valenciana és una entitat de dret públic, amb personalitat jurídica pròpia i a la qual correspon el foment i l’execució de la política turística de la Comunitat Valenciana.

Vint-i-dosé. Decret llei 7/2024, de 9 de juliol, del Consell, de simplificació administrativa de la Generalitat.

En virtut de tot el que antecedix,

RESOLC

*Primer*

Establir les bases reguladores per a la concessió de les ajudes, en règim de concurrència no competitiva, destinades a finançar projectes de millora d’eficiència energètica i economia circular en empreses del sector turístic de la Comunitat Valenciana en el marc del Pla de recuperació, transformació i resiliència, bases que figuren com a annex I de la present resolució.

*Segon*

Convocar, per a l’exercici 2024, ajudes destinades a finançar projectes de millora d’eficiència energètica i economia circular en empreses del sector turístic de la Comunitat Valenciana en el marc del Pla de recuperació, transformació i resiliència finançat per la Unió Europea NextGenerationEU, convocatòria que es detalla en l’annex II de la present resolució.

*Tercer*

Es faculta la persona titular de la Presidència de Turisme Comunitat Valenciana per a dictar els actes, les resolucions i les instruccions que siguen precisos per a l’aplicació d’esta resolució.

*Quart*

Esta resolució tindrà efecte des de l’endemà de publicar-se en el *Diari Oficial de la Generalitat Valenciana*.

Contra la present resolució, que esgota la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l’endemà de la publicació, d’acord amb el que s’establix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant l’òrgan que dicta la present resolució, en el termini d’un mes computat en els mateixos termes, de conformitat amb el que s’establix en els articles 123 i 124 de la Llei 39/2015, d’1 d’octubre.

  

València, 14 d'octubre de 2024

Nuria Montes de Diego

Consellera d'Innovació, Indústria, Comerç i Turisme

Esta disposició conté annexos. Consulteu-ne la versió en PDF.